kardosdrur/scandi-wiki huggingface dataset:
Christophe Plantin

Christophe Plantin (nl.: Christoffel Plantijn, ca. 1520 i Saint Avertin ved Tours, død 1. juli 1589 i Antwerpen) var nederlandsk bogtrykker og forlægger.

Først virkede han nogle år som bogtrykker i
Frankrig, nedsatte sig derpå som bogbinder 1549 i
Antwerpen, fra 1555 som bogtrykker. Fra
1576 til sin død havde han sit trykkeri i et
anseligt hus der i byen. 

Plantin arbejdede det
efterhånden op til sin tids største og fornemste
bogtrykkeri og bogforlag, hvis frembringelser
var lige så talrige som udmærkede i
typografisk henseende. Filip II udnævnte ham 1570
til sin hofbogtrykker. Hans efterkommere,
slægten Moretus (egl. Moerentorf), fortsatte
de gode traditioner, bestandig i de samme
ærværdige lokaler. En mængde berømte lærde
og kunstnere stod i nær forbindelse med
firmaets foretagender. 

Skønt rigtignok selve
forretningen i årenes løb blev ringere og
ringere, vedblev den og huset som et majorat at
være i slægtens eje lige til 1876, da byen
Antwerpen købte den gamle ejendom og dens rige
samlinger for der at oprette det enestående
interessante Musée Plantin-Moretus, bestående af
kostbare bøger, håndskrifter, kunstsager samt
hele trykkeriets arvede inventarium. 
Museet kom 2005 på UNESCOs Verdensarvsliste

Af de
store værker, som Plantin selv udgav, kan
fremhæves hans Biblia Regale, polyglotbibel (8 foliobind,
1567—72). 
En skrifttype er opkaldt efter ham, og plantin ligger til grund for den meget anvendte new roman times.

Kilde 
 Opslag af dr. phil. E. Gigas og overbibliotekar Carl S. Petersen i Salmonsens Konversationsleksikon, bd. 19, s. 228

Eksterne henvisninger 

Typografer
Bogtrykkere
Forlæggere fra Frankrig
Tjek fødselsår
Personer fra Frankrig
Franskmænd i 1500-tallet
Rapunsel (flertydig)

Rapunsel har flere betydninger:
 Rapunsel – en planteslægt (Phyteuma)
 Rapunsel (eventyr) – et kvindenavn i et eventyr af samme navn (eller stavet Rapunzel)
John Nettles

John Vivian Drummond Nettles (født 11. oktober 1943 i St. Austell, England) er en britisk skuespiller, der især er kendt for at have spillet titelrollen i tv-serien Kriminalkommissær Barnaby fra 1997 til 2011. Han medvirkede i 81 afsnit i alt. 

Før rollen som Barnaby spillede han titelrollen i en anden tv-kriminalserie, Bergerac (1981-1991). Han har spillet med i en række andre tv-produktioner og desuden spillet teater med Royal Shakespeare Company.

Eksterne henvisninger 

 

Skuespillere fra Storbritannien
Stephen Saunders

Stephen Saunders er terrorist i spændingsserien 24 timer. 
han ses i season 3, hvor tidligere CTU agent Nina Myers er på en auktion for at købe et biologisk våben.

Figurer i 24 Timer
Fertilitetsrate

Fertilitetsrate er en betegnelse indenfor især statistik. Samlet fertilitet angiver det antal levendefødte børn, som 1.000 kvinder vil sætte i verden i løbet af de fertile aldre 15-49 år, hvis:

1) ingen af de 1.000 kvinder dør før de fylder 50 år.

2) de i hver aldersklasse føder netop så mange børn, som angivet ved årets fertilitetskvotienter.

Hvis den samlede fertilitet er ca. 2.100, betyder det, at hver kvinde i gennemsnit får 2,1 barn, og dette niveau er netop tilstrækkeligt til at opretholde Danmarks befolkning uændret på længere sigt, hvis der ikke er indvandring eller udvandring.

Se også
 Verdens befolkning

Kilder 

Statistik
Fødselsrate
Demografiske begreber
Otto P. Balle

Otto Petersen Balle (17. april 1865 på Tørslevgård, Estruplund Sogn – 29. juni 1916 i København) var en dansk maler

Balle blev støttet af Ludvig Kabell og Otto Bache, og derfor besluttede han sig for at blive kunstner. På Kunstakademiet uddannedes han under Frederik Vermehren og Carl Bloch. Balles værker er især landskabsmalerier der er inspireret af P.C. Skovgaard, J.Th. Lundbye og Vilhelm Kyhn. Balle skrev ofte som kunstkritiker og indlæg i sager, som havde hans interesse. Han var sekretær for malersektionen i Kunstnerforeningen af 18. november og medlem af bestyrelsen i Danmarks Naturfredningsforening.

Ekstern henvisning

Eksterne henvisninger 
 

Malere fra Danmark
Danskere i 1800-tallet
Danskere i 1900-tallet
Landskabsmalere
Kunstkritikere fra Danmark
Personer i Kraks Blå Bog (afdøde)
Anita Page

Anita Page (født 4. august 1910, død 6. september 2008) var en amerikansk skuespillerinde.

Eksterne henvisninger 

 

Skuespillere fra New York
Gadeidræt

Gadeidræt udfolder sig på gadeplan og kan udøves som idræt eller sport. Eksempler på gadeidrætter skateboarding, løbehjul, hacky sack, breakdance og parkour, streetbasket, street handball, street bordtennis og gadefodbold. De fleste gadeidrætter dyrkes på asfalt. 

Gadeidræt er ofte kendetegnet ved, at formelt medlemskab af en forening ikke er nødvendigt, alle kan være med, uanset økonomiske- og idrætsmæssige forudsætninger.

Gadesport benyttes undertiden, når der indgår et konkurrenceelement.

Organisering af gadeidræt 
I Danmark er følgende foreninger, organisationer og aktører gået sammen og har etableret en National Platform for Gadeidræt:

 Aahus Parkour
 Bowl Days
 City Girlz Street Soccer
 CPH Parkour
 Culthus
 Dansk Longboarding Magasin
 Dirt Builders
 Esberg Hiphop School of Arts
 Esbjerg Roller Skate Club
 Fair Play
 Friday night skate
 GAME
 Jibe Longboards
 København Futsal
 Move Copenhagen
 NP Traceurs - Næstved Parkour
 Næstved Skatehal
 Odense Parkour
 Odense Skatehal
 Parkour DK
 Parkour Herning
 Parkourundervisning.dk
 PingOut
 Roskilde BMX Klub
 Royal Copenhagen Skate
 SFO Basket
 Skate Day Danmark
 Skate Events Copenhagen
 Slackline Aahus
 Slckline Copenhagen
 Splinx
 StreetDome
 Street eXpression
 Street Handball
 Vesterbro Stars
Til at varetage platformens overordnede funktioner, driver GAME et sekretariat, som rådgiver og via et bevillingsudvalg uddeler midler til gadeidrætsinitiativerne. Bevillingsudvalgets medlemmer består af en kombination af gadeidrætsaktører samt repræsentanter fra hovedorganisationerne DIF og DGI.

Referencer

Eksterne henvisninger 
 Facebook side for gadeidrætten. 
 Video med testimonials fra gadeidrættens aktører.
Almsted

Almsted er en lille landsby midt på Als med under 200 indbyggere. Den har 36 huse og gårde. Det er beliggende i Sønderborg Kommune og hører med under Region Syddanmark. Der er 14 km til Sønderborg, 6 km til Augustenborg og 3 km til Fynshav. Der er desuden kun 4 km til den 700 ha store Nørreskoven, der følger Als's kystlinie over ca. 9 km.

Infrastruktur 
Almsted har kun en gade, dog med snoninger og stikveje og gaden har derfor navn efter bebyggelsen. Primærrute 8 mellem Tønder og Nyborg ligger umiddelbart syd for landsbyen.

Digerne i Almsted 
Der har tidligere været mange stendiger langs de krogede veje i bebyggelsen og et stykke på lidt over 80 meter er blevet genopført i sommeren 2010 .

Historie 
Almsteds historie går adskillige århundreder tilbage, men den ældste nuværende bygning er fra 1726 (nr.33). I alt er 20 af landsbyens huse fra før 1900. Bebyggelsens navn menes at være ældre end vikingetid . Ifølge Trap Danmark fra 1930 nævnes bebyggelsen i 1245 som Halmstad .

Befolkning 

Der har tidligere været langt flere indbyggere i Almsted end hvad tilfældet er i dag. Dette skyldes især de mange gårde, som tidligere havde stort behov for tjenestefolk. Disse var også talt med i folketællingerne, som tallene stammer fra.

Russere i Almsted 
Under 1. verdenskrig fik Almsted tilsendt flere russiske krigsfanger. Dette skyldes, at Sønderjylland på den tid var tysk og derfor skulle mændene også i Almsted gøre tjeneste som tyske soldater ved fronten. Som erstatning for dem, fik landbruget gratis arbejdskraft ved russiske krigsfanger. De første ankom til Almsted i foråret 1915 og blev der til februar 1919. I alt kom der 10 russere til bebyggelsen. En mindesten for en af disse, Dimitri Nikoforovitj Harytkin fra Rubnioe, Rusland, er rejst nær landsbyen .

Martin N. Hansen 
Almsted er flere gange blevet nævnt i sange og digte af den lokale forfatter Martin N. Hansen. Der er ved hovedvejen rejst et minde om ham, med forskellige uddrag af hans værker. Bl.a. et digt om hanen i Almsted:

Eksterne henvisninger 
 Landsbyforeningen

Kilder 

Lokaliteter på Als
Dansk Komponist Forening

Dansk Komponist Forening (DKF) er et fagfællesskab for professionelle komponister og lydkunstnere i Danmark. DKF er stiftet i 1913 og er Nordens ældste komponistforening. Foreningen står bl.a. bag hjemmesiden KomponistBasen der er et webleksikon over danske komponister.

Eksterne henvisninger 
 
 KomponistBasen 

Etableret i 1913
Komponist Forening
Jannis Ritsos

Jannis Ritsos (græsk: Γιάννης Ρίτσος; født 1. maj 1909 i Monemvasia i Grækenland – 1. november 1990 i Athen) var en græsk forfatter og venstreorienteret aktivist som var et aktiv medlem af den græske modstandsbevægelse under anden verdenskrig. I 1931 blev han medlem af det Græske kommunistparti.

Hans digtning blev flere gange forbudt i Grækenland fordi den var venstreorienteret. Hans vigtigske værker var Traktor (1934), Pyramider (1935), Epitaf (1936) og Vigilie (1941–1953).

Skønlitterære forfattere fra Grækenland
Digtere fra Grækenland
Græsksprogede forfattere fra Grækenland
Kommunister
Auditorio de Tenerife

Auditorio de Tenerife "Adán Martín", indtil januar 2011 Auditorio de Tenerife, er et operahus beliggende i den spanske by Santa Cruz de Tenerife, og er blandt de mest særprægede og berømte bygningsværker i landet. Bygningen er tegnet af den spanske arkitekt Santiago Calatrava.

Det er placeret på i havnen i Santa Cruz de Tenerife. Bygningen og dens omgivelser er et ikon for De Kanariske Øer. Turister som for det meste ikke har nogen interesse i opera, tager til bygningen i tusindtal for at se den.

Kilder/henvisninger 

 Operahusets hjemmeside

Tenerife
Operahuse i Spanien
Kulturkanonen
Lauritz Justnielsen

Lauritz Peter Christian Justnielsen (26. oktober 1867 i København – 20. august 1923 i Hellerup) var en dansk journalist og redaktør.

Han var søn af gas- og vandmester Nielsen og hustru f. Just (deraf det sammensatte efternavn), var journalist ved forskellige københavnske blade 1884-85, redaktør af Skive Avis 1886-89, korrespondent i Paris 1890 og derefter medarbejder ved forskellige blade. Justnielsen var redaktør af Kjøbenhavns Grundejerforenings medlemsblad 1897-1907, af Arbejderforeningens Blad fra 1898, af Dansk Grundejerblad fra 1899 og af Dansk Slagteritidende fra 1904.

Han var sekretær i Renholdningsselskabet af 1898 fra 1898 og administrator i Københavns Huslejeforsikringsselskab fra 1907. Justnielsen var desuden medstifter (1889) af og bestyrelsesmedlem i Salling Plantningsforening, i bestyrelsen for Arbejderforeningen af 1860 fra 1897 og formand for dens sygekasse fra 1898, repræsentant i Borgervennen af 1788 fra 1897 og medlem af dens forretningsudvalg fra 1900, sekretær i De danske Grundejeres fællesudvalg fra 1907, medlem af Journalistforeningens kontrolråd fra 1907, i bestyrelsen for Grundejerforeningen for det indre København fra 1908 og for selskabet Arbejderboligerne ved Tagensvej fra 1900.

Han var partiet Højres kandidat ved folketingsvalgene på Ærø 1895 og i Frederiksberg 2. kreds 1898 og 1901, men blev ikke valgt. Han var også forfatter af flere politiske og historiske skrifter. I 1917 udgav han bogen Sol over Livet. Han var medlem af Dansk Forfatterforening.

Lauritz Justnielsen var gift med Anna f. Svendsen (f. 27. september 1880 i København). Han boede Hambros Allé 5, Hellerup, og er begravet på Hellerup Kirkegård.

Eksterne kilder/henvisninger 
 

 Kraks Blaa Bog 1910
 Danske Litteraturpriser

Chefredaktører fra Danmark
Journalister fra Danmark
Folketingskandidater fra Højre (1881-1915)
Danskere i 1800-tallet
Danskere i 1900-tallet
Personer fra København
Personer fra Hellerup
Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark
M/F Højestene

M/F Højestene er en motorfærge, der siden 1997 har sejlet mellem Svendborg, Skarø og Drejø i det sydfynske øhav.

Færgen er bygget på Tórshavnar Skipasmiðja i Thorshavn på Færøerne og leveret i april 1997 med IMO-nummer: 9169794.

De 2 750 kW Volvo Penta dieselmotorer er i stand til at drive skibet frem med en tophastighed på 11,6 knob.

Færgen drives af et kommunalt rederi.

Skibet er opkaldt efter Højesteneløbet, der adskiller Drejø fra Hjortø.

Noter

Eksterne henvisninger

 M/F Højestene på faergelejet.dk
 marinetraffic.com: M/F Højestene

Højestene
3JS

3JS er en hollandsk pop-rock gruppe, der skal repræsentere Holland ved Eurovision Song Contest 2011 i Tyskland med sangen Never alone. Gruppen har taget sit navn efter de tre medlemmers fælles forbogstav.

Medlemmer 
 Jan Dulles
 Jaap Kwakman
 Jaap de Witte

Diskografi

Noter 

Musikgrupper fra Nederlandene
Hollands Eurovision Song Contest-deltagere
Deltagere ved Eurovision Song Contest 2011
Kjeld Rasmussen Cup

Kjeld Rasmussen Cup er en træningskamp arrangeret af Brøndby IF i årene 2006 til 2011, opkaldt efter klubbens tidligere formand og Brøndby Kommunes mangeårige borgmester, Kjeld Rasmussen. Den foregik altid på Brøndby Stadion og med Brøndby IF som den ene deltager. Vinderen modtog en smuk præmie i form af en glasvase.

Brøndby IF har vundet 3 gange, mens også FC Nürnberg, Juventus FC og PSV Eindhoven har vundet en enkelt gang.

Kampe
Der er spillet følgende kampe:

Kjeld Rasmussen Cup I

15-07-2006 
Brøndby IF-1. FC Nürnberg 0-3 
Mål: 2 x Vittek, Reinhardt
4.207 tilskuere

Kjeld Rasmussen Cup II

11-07-2007 
Brøndby-AJ Auxerre 2-1
Mål: Peter Madsen og Per Nielsen (str.) + Jelen
15.889 tilskuere

Kjeld Rasmussen Cup III

23-07-2008 
Brøndby-Juventus F.C. 1-2
Mål: Alexander Farnerud (str.) + Amauri, Iaquinta
19.093 tilskuere

Kjeld Rasmussen Cup IV

11-07-2009 
Brøndby-PSV Eindhoven 1-2
Mål: Alexander Farnerud (str.) + Dzsudzsak, Lazovic 
4.006 tilskuere

Kjeld Rasmussen Cup V

10-07-2010 
Brøndby-Djurgårdens IF 4-1
Mål: Ousman Jallow, Michael Krohn-Dehli, Bruno Batata og Martin Bernburg + Youssef
2.402 tilskuere

Kjeld Rasmussen Cup VI

13-07-2011 
Brøndby IF-Samsunspor 1-0 
Mål: Mikkel Thygesen
2.004 tilskuere

Fodboldturneringer
Etableret i 2006
Lindholm Å

Lindholm Å er en å der har sit udløb i Limfjorden i Lindholm, Nørresundby. Åen løber nord om Tylstrup.

Kilder 
 Vådområdeprojekt Lindholm Å, Forundersøgelse fra Limfjordsrådet,2015.

Vandløb i Danmark
ZIL-41047

ZIL-41047 er en russisk limousine som vejer 3.550 kg uden passagerer hvilket bl.a giver V8-motoren på 7,7 liter en hastighed på 190 km/t.

Bilmodeller
Luksusbiler
Georg Bergmann

Georg Bergmannn, (1821 i Celle – 1870) var en tysk maler, der især er kendt for sine historiske og bibelske motiver. Han studerede på Kunstakademie Düsseldorf fra 1843 til 1847. 

Malere fra Tyskland
Personer fra Celle
Olaf Johannessen

Olaf Heine Johannessen (født 8. juli 1961 i Thorshavn) er en skuespiller fra Færøerne, der spiller teater og film på Færøerne i Danmark og i Tyskland.

Uddannelse og karriere
Olaf Johannessen er uddannet ved Odense Teaters skuespillerskole i 1986. 

Efter endt uddannelse blev Johannessen ansat ved Aarhus Teater, hvor han blandt andet spillede titelrollen i dramatiseringen af Lykke-Peer (1988) og titelrollen i Hamlet (1992) samt titelrollen i Roberto Zucco. I 1994 kom han til Det Kongelige Teater, hvor han var fastansat i ti år. Han har siden virket som freelance-skuespiller. I tv-sammenhæng er han blandt andet kendt for sin rolle som statsminister Kristian Kamper i Forbrydelsen III.

Privat
Olaf Johannessen er søn af teaterinstruktøren Eyðun Johannessen fra Thorshavn og Tove Jakobsen fra Vrå, Danmark og bror til skuespilleren Annika Johannessen.

Teaterroller 
Kun uddrag

Filmografi

Priser og hædersbevisninger 
 2004: Olaf Poulsens Mindelegat
 2008: Reumert (nomineret som bedste mandlige birolle for advokaten i Et drømmespil af Strindberg + modtager for årets forestilling for samme stykke)
 2009: Poul Reumerts Mindelegat
 2010: Reumert (for Årets forestilling: Richard III af Shakespeare)
 2010: Modtog Lauritzen-prisen
 2013: Modtog Robert-prisen for bedste mandlige birolle i TV-serien Forbrydelsen III
 2013: Der Faust (nomineret som bedste skuespiller i Tyskland for titelrollen i Per Gynt af Ibsen
 2013: Teaterpokalen (nomineret for Arnolph i Fruentimmerskolen af Moliere)
 3. december 2013: Ridder af Dannebrog
 2014: Modtager af Ole Haslunds kunstnerlegat
 2014: Modtog Teaterpokalen (for A.Eichmann i Samtale før døden af Adam Price)
 2014: Kåret som Årets skuespiller af Berlingske.
 2015: Modtog Årets Reumert som bedste mandlige hovedrolle i Samtale før døden af A. Price og Mefisto af T.Mann/Mnouschkine, Betty Nansen Teatret, samt Heksejagt af A.Miller, Det Kongelige Teater
 2016: Modtog Årets Reumert som bedste mandlige hovedrolle i Puntila af B.Brecht, Det Kongelige Teater.
 2018: Modtog Årets Reumert Hæderspris
 2020: Modtog Årets Reumert som bedste mandlige hovedrolle i Det store Stilehæfte, Husets teater
 2020: Ridder af Dannebrog 1. Grad
 2022: Mentanarvirðisløn Landsins 2021

Privat 
Han er far til fem børn og er kæreste med instruktør og skuespiller Marita Dalsgaard.

Referencer

Eksterne henvisninger 
 

Skuespillere fra Færøerne
Teaterskuespillere fra Færøerne
Teaterskuespillere fra Danmark
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Personer fra Thorshavn
Reumertprisen for årets mandlige hovedrolle
Robert for årets mandlige birolle - tv-serie
Modtagere af Teaterpokalen
Jens Juel (lensbaron)

Lensbaron Jens Juel (født 15. juli 1631 på Nørtorp i Thy, død 23. maj 1700 i København) var en dansk diplomat, politiker og godsejer, der nød stor indflydelse ved det danske hof. Han var den første lensbaron af Baroniet Juellinge fra 1672 til 1700. Han var bror til admiral Niels Juel.

Biografi 
I 1657 blev han gesandt i Polen og 1660-1668 samt i 1674 gesandt i Stockholm. I 1667 var han med til at kræve de enevældsreformer som Frederik 3. havde forberedt.

Litteratur 
 Biografi i Dansk biografisk Leksikon, 1. udg.

Eksterne henvisninger 
 

Danskere i 1600-tallet
Gesandter fra Danmark
Lensbaroner fra Danmark
Jens 1
Medlemmer af Gehejmekonseillet
Godsejere fra Danmark
Riddere af Dannebrog (1671-1808)
Personer i Dansk Biografisk Leksikon
Gehejmeråder fra Danmark
John G. Matteson

John Gottlieb Matteson (født Johan Gottlieb Mathiasen; 1. maj 1835 i Tranekær, død 30. marts 1896) var en dansk-amerikansk prædikant, der bragte Adventistkirken til Danmark.
Han udvandrede i 1855 til Amerika, hvor han fik kontakt til baptisterne og blev senere præst for en dansktalende baptistmenighed i Wisconsin.
I 1863 bliver han bekendt med adventisternes lære om at holde lørdag, og ikke søndag, som sabbat og slutter sig derefter til dem. I 1872 begynder han at udgive bladet Advent Tidende for udvandrede nordmænd og danskere i Amerika. Disse begynder at sende bladene hjem, og i 1877 sejler han over Atlanten for at mødes med de nye troende i hjemlandet. 

I 1878 holder han sine første møder i Oslo, hvor der også er et par svenskere til stede, som tager hjem og er med til at stifte den første syvendedags-adventistmenighed i Sverige.

I Danmark er han med til at stifte den første adventistorganisation udenfor USA i 1880, og bliver dennes første formand. Han drev desuden afholdsarbejde, udgav salmebøger og rejste rundt i Skandinavien for at bygge Adventistkirkens arbejde op der. Selvbiografien Mattesons liv findes på engelsk og dansk.

Eksterne henvisninger 
 Artikel i Udfordringen, "Langelænder bragte Adventistkirken fra Amerika til Danmark i 1877"
 Syvende Dags Adventistkirken, Danmark – Historie
 Matteson på Effata

Personer fra Langeland
Dansk-amerikanere
Præster fra Danmark
Syvendedags-adventister
Selvbiografer fra Danmark
Dansksprogede forfattere fra Danmark
Kontrabande

Kontrabande (fra oldfransk: contrebande, smugleri, udledt via : contrabando, fra  contra, mod, og middelalderlatin: bannum, forbud) er en betegnelse på alle varer, som er ulovlige at indføre, eje, besidde, omsætte eller lignende på grund af deres illegale natur. Normalt bruges ordet om varer, som det er forbudt at bringe over landegrænser, kendt som smuglergods. I søfart er kontrabande alle former for illegale laster.

Smugleri
Kriminalitet
Graça Machel

Graça Machel, født Graça Simbine (født 17. oktober 1945) i Incadine, Moçambique, har været Nelson Mandelas hustru fra 18. juli 1998 til Nelson Mandelas død 5. december 2013. 

Machel er enke efter Moçambiques tidligere præsident Samora Machel. Hun var Moçambiques førstedame fra 1975 til 1986 og Sydafrikas førstedame fra 1998 til 1999. 

Machel og hendes mand, Nelson Mandela, modtog i 2005 Global Friend's Award.

Eksterne henvisninger 

Ægtefæller til nationale ledere
Personer fra Mozambique
Monemvasia

Monemvasia, (græsk: Μονεμβασία) kaldt Malvasia af frankerne, er en velkendt fæstning med en gammel by, beliggende på en smal odde på den østlige side af Peloponnes i Grækenland. Halvøen er koblet til fastlandet med en landtange på bare 200 meter. Ruinerne består af gamle forsvarsanlægninger og mange byzantinske kirker. Byens navn kommer af to græske ord: mone og emvasia, som betyder 'en indgang'.

De fleste gader er smalle og derfor kun indrettede som gågader. Fra klippen ser man ud over bugten Palaia Monemvasia som ligger nord for byen. Monemvasias øgenavn er i øvrigt Østens Gibraltar.

Byer i Grækenland
Curia Hostilia

Curia Hostilia i nærheden af Comitium på Forum Romanum var i republikkens tid det foretrukne samlingssted for det romerske senat. Ifølge overleveringen blev det bygget af Tullus Hostilius, den tredje romerske konge, og fik derved sit navn.
Bygningen bestod af et større indre rum hvor senatet mødtes, af secretarium senatus, en mødesal specielt for senatorer, desuden chalcidicum, søjlehallen foran forsamlingsrummet. Sulla udvidede det som diktator 80 f.Kr. Sandsynligvis lå bygningen nord for Comitium.

Curia Hostilia var stedet for den lovstridige henrettelse af demagogen Lucius Appulejus Saturninus og hans tilhængere, og den nedbrændte 52 f.Kr. da en oprørsk gruppe besatte bygningen og gennemførte en ligbrænding dér af agitatoren Publius Clodius Pulcher. En genopførelse blev iværksat af Caesar under hans diktatur og kaldtes derefter Curia Julia.

Eksterne henvisninger 
 Comitium, "The ancient political centre of Rome", dansk hjemmeside, Seindal.dk, med mange fotos 
 Curia , senatsbygningen, fra AarhusKat-Gym.dk 

Rom
MMSI-nummer

MMSI eller Maritime Mobile Service Identity er et 9-cifret kaldenummer, der bruges til at identificere skibe, kystradiostationer og grupper af samme, i forskellige former for radioudstyr og i AIS-udstyr. Nummeret er individuelt unikt og tildeles af nationale ansvarlige myndigheder, i Danmark Søfartsstyrelsen.

Struktur 
Nummeret består af 9 cifre, hvor de første 3 er en regions- og landekode:

 0 Skibsgruppe, kystradiostation eller gruppe af kystradiostationer
 1 Benyttes ikke.
 2-7 Regionale koder
 2 Europa
 219 og 220 Danmark
 3 Nord- og Mellemamerika og Karibien
 4 Asien
 5 Oceanien
 6 Afrika
 7 Sydamerika
 8 Bruges regionalt
 9 Bruges regionalt

Kilder
 Taget fra http://www.navcen.uscg.gov/marcomms/gmdss/mmsi.htm  som er taget fra Appendix 43 til ITU's Radio Regulationer.

Radioteknik
Søfart
Identifikationssystemer
Bukdahls Bet

Bukdahls Bet er en dansk litteraturpris indstiftet af kritiker og digter Lars Bukdahl i 2004. Prisens formål er hovedsageligt at fremme og belønne den smalle litteratur. Af samme grund benævnes prisen ofte "den smalle litteraturpris". Prisen uddeles hvert år ved en ceremoni i Smallegade på Frederiksberg.

Modtagere 
 2019 Jesper Elving: reskov/ tunis/ goffer/ lok   
 2018 Gitte Broeng: Oliekrisen
 2017 Marie Kat for hendes miavistiske sociale medialitet af en Facebook-konto   
 2016 Julie og Ursula Andkjær Olsen: Julekalender 2015  
 2015 Birgit Munch: HolyHackTwerk Catastrorgasm
 2014 Rasmus Halling Nielsen: Det Stil der Siebziger
 2013 Bue Peitersen: Manden i takes der forvandler
 2012 Chresten Forsom: MANHATTAN - en nedskrivning
 2011 Amalie Smith: Fabrikken falder
 2010 Cia Rinne: notes for soloists
 2009 Martin Larsen: Monogrammer
 2008 Hans Otto Jørgensen: Fluebogen
 2007 Lene Asp Frederiksen: I Multiverset Er Demokratiet Enevælde (sammen med Anders Bojen og Kristoffer Ørum under pseudonymet Lili W. Hur)
 2006 Viggo Madsen: Grænsefladning
 2005 Martin Larsen: Svanesøsonetterne
 2004 Boris Boll-Johansen: Små Breve

Referencer

Eksterne henvisninger 
 https://bukdahl.blogspot.com

Litteraturpriser fra Danmark
Etableret i 2004